18. juunil 2022 esitatud hagi – Shulgin versus nõukogu
(kohtuasi T-364/22)
Kohtumenetluse keel: prantsuse
Pooled
Hageja: Aleksandr Aleksandrovich Shulgin (Moskva, Venemaa) (esindajad: advokaadid T. Bontinck, F. Bélot, A. Guillerme ja L. Burguin)
Kostja: Euroopa Liidu Nõukogu
Nõuded
Hageja palub Üldkohtul:
tühistada nõukogu 8. aprilli 2022. aasta otsus 2022/582/ÜVJP1 kuivõrd selle otsuse lisa loetellu kanti nr 911 all hageja;
tühistada nõukogu 8. aprilli 2022. aasta rakendusmäärus (EL) 2022/5811 kuivõrd selle määruse I lisa loetellu kanti nr 911 all hageja;
mõista kohtukulud välja nõukogult.
Väited ja peamised argumendid
Hagi põhjenduseks esitab hageja neli väidet.
1.    Esimene väide, et rikutud on õigust tõhusale kohtulikule kaitsele ja põhjendamiskohustust.
2.    Teine väide, et nõukogu esitatud põhjendustes on ilmne hindamisviga.
3.    Kolmas väide, et rikutud on proportsionaalsuse põhimõtet ja põhiõigusi.
4.    Neljas väide, et rikutud on võrdse kohtlemise põhimõtet.
____________
1     Nõukogu 8. aprilli 2022. aasta otsus (ÜVJP) 2022/582, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2022, L 110, lk 55).
1     Nõukogu 8. aprilli 2022. aasta rakendusmäärus (EL) 2022/581, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2022, L 110, lk 3).